《冬夕会饮联句》
宋代·梅尧臣

与君数夜饮，唯恐酒盏空。
今我苦欲浅，语志难此同。
陈编侑欢苦，间谑何魁雄。
婢子寒且倦，主人哦不穷。
灯青屡结花，煎响时鸣虫。
穴鼠暗出没，风雁高雍容。
冰霜覆瓦屋，貂狐输贵翁。
孤床乏暖质，苦语有淡工。
咀嚼患{炙火换肉}小，煨炮惊壳红。
落蟾斜入窍，远漏微递风。
醉心欺睡魄，细书刺昏瞳。
吽呀闻争犬，哮吼厌啼{左马右蒙}。
拨火乱赬豆，附炙双弯弓。
乾果硬迸齿，寒齑酸满胸。
枯蛤擘无肉，淡脯烧可饔。
语必造圣贤，乐已过鼓锺。
纸窗幸未曙，絮被令旋缝。
冻痹两股铁，跑抓双鬓蓬。
脬尿既懒溺，{左衤右昆}虱唯欲烘。
器册足缺齾，捧执无夭穠。
儿女寒不寝，僮仆困欲瞢。
岂无贵富徒，笑此饥寒踪。
丈夫固有负，道义久已充。
墨子不黔突，齿辈且得封。
勉哉梅夫子，塞者终自通。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。